《长尾雨山招游天满宫金阁寺遂至岚山》
清代·郑孝胥

雨山君子人，垂老愈岂弟。交期四十年，白首见不易。

我如介之推，从亡齿徒隶。惟君戒勿馁，亟起追天意。

平生不计功，聊欲正其义。斯民诡自圣，与我久遐弃。

伤哉礼先亡，存者蛇与彘。意行且纵语，林水忽深邃。

岚山何陡绝，仰睇若难至。山楼坐临溪，微雨转荫翳。

借君杯中物，一酹填胸气。栖迟指碧流，吾亦从此逝。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。